**TURUN ARKKIHIIPPAKUNNAN**

**TUOMIO­KAPITULIN**

**YMPÄRISTÖOHJELMA**

**2018-2022**

****

**Ympäristöohjelman tekijä:**

ympäristöasiantuntija, FM, MMM, Hannele Siltala

[hannele.siltala@evl.fi](mailto:hannele.siltala@evl.fi)

Ympäristöohjelman päivitetty versio vuosiksi 2018-2022 on laadittu yhdessä henkilökunnan kanssa Turun arkkihiippakunnan tuomiokapitulin ympäristöohjelman 2013-2017 pohjalta.

SISÄLTÖ

1. JOHDANTO 3

2. KIRKON YMPÄRISTÖVASTUU 4

3. YMPÄRISTÖOHJELMAN TOTEUTUS 6

4. TOIMINTA JA TALOUS 7

5. YMPÄRISTÖKASVATUS 9

6. JÄTEHUOLTO 12

7. SIIVOUS 14

8. KIINTEISTÖNHOITO 15

9. RUOKA JA KEITTIÖT 16

10. TOIMISTOTYÖ 17

14. LIIKENNE 19

15. YHTEENVETO 21

**Liite 1.** Turun arkkihiippakunnan tuomiokapitulin ympäristöperiaatteita työn­tekijöille

**Liite 2.** Turun arkkihiippakunnan tuomiokapitulin ympäristöperiaatteita tar­joiluissa

**Liite 3.** Turun arkkihiippakunnan tuomiokapitulin ympäristökasvatussuunnitelma 2018-2022

## 1. JOHDANTO

Tuomiokapitulin johtoryhmä on marraskuussa 2016 tehnyt päätöksen käynnistää ympäristödiplomin uusimisprosessin sekä uusimista edellyttävät toimenpiteet vuoden 2017 aikana. Osana näitä toimenpiteitä lakimiesasessori on tehnyt viranhaltijapäätöksen 13/2017, jonka mukaisesti tuomiokapituli on palkannut ympäristöasiantuntija Hannele Siltalan kahden viikon työpanoksella valmistelemaan uusimista ja päivittämään ympäristödokumentit yhteistyössä työntekijöiden kanssa.

Tuomiokapitulin istunto on 28.08.2017 pitämässään kokouksessaan vahvistanut Turun arkkihiippakunnan ympäristöohjelman vuosiksi 2018-2022 sekä muut uusimiseen liittyvät asiakirjat.

Kirkon ympäristödiplomin käsikirja 2012 on laadittu seurakuntia varten, joten käsikirjan minimikriteeri- ja pisteytysjärjestelmän vaatimuksia noudatetaan tuomiokapitulin ympä­ristöohjelmassa soveltuvin osin. Tämän ympäristöohjelman lukujen numerointi noudattaa ympäristödiplomin käsikirjan lukujen numerointia. Tuomiokapitulilla ei ole hallinnassaan hautausmaata, leirikeskusta eikä metsää, minkä vuoksi luvut 11-13 puuttuvat. Lisäksi tuomiokapituli sijaitsee vuokratiloissa eikä se omista kiinteistöjä, minkä vuoksi lukua 8 käsitellään vain soveltuvin osin.

Turun arkkihiippakunnan tuomiokapituli teki ensimmäisenä tuomiokapitulina ympäristö­kartoituksen ja -ohjelman 2010 silloin käytössä olleen Kirkon ympäristödiplomin käsikir­jan 2005 pohjalta. Koska tuolloin ei voinut hakea ympäristödiplomia, haki tuomiokapi­tuli sitä vuonna 2013, kun se oli tullut ympäristödiplomin käsikirjauudistuksen myötä mah­dolliseksi. Hakemuksen pohjana oli vuonna 2010 tehty ympäristökartoitus sekä uuden ympäristödiplomin käsikirjan vaatimusten mukaiseksi päivitetty ympäristöohjelma vuo­siksi 2013-2017.

Vuonna 2008 julkaistussa Kirkon ilmasto-ohjelmassa an­netaan ohjeita tuomiokapituleille, ja myös nämä ohjeet on otettu huomioon tässä ym­päristöohjelmassa. Ympäristödiplomin hakemisen ja uusiminen myötä tuomiokapituli haluaa osoittaa sitoutumistaan Kirkon ympäristö­diplomijärjestelmän sekä Kirkon ilmasto-ohjelman lisäksi myös Varsinais-Suomen ilmas­tostrategian tavoitteisiin. Ympäristödiplomiaan toiselle kaudelle uusiva Turun arkkihiippakunnan tuomioka­pituli toimii hyvänä esimerkkinä arkkihiippakunnan seurakunnille sekä muille tuo­miokapituleille ympäristöasioiden hoidossa.

Uusimisprosessin yhteydessä on edellisen hakuprosessin yhteydessä laaditut asiakirjat päivitetty seuraaviksi asiakirjoiksi:

* Turun arkkihiippakunnan tuomiokapitulin ympäristökartoitus 2017
* Turun arkkihiippakunnan tuomiokapitulin ympäristöohjelma 2018-2022
* Turun arkkihiippakunnan tuomiokapitulin ympäristökasvatussuunnitelma 2018-2022 (liite 3)
* Turun arkkihiippakunnan tuomiokapitulin ympäristödiplomin uusimishakemuksen minimikriteeri- ja pistetaulukko 2017

Ympäristöohjelman liitteenä on Turun arkkihiippakunnan tuomiokapitulin ympäristökasvatussuunnitelman 2018-2022 (liite 3) lisäksi kaksi käytännönläheistä ohjeistusta, joiden tarkoituksena on saattaa ympäristöohjelman tavoitteet käytäntöön työntekijöiden päivittäisessä toimin­nassa (liite 1) sekä tarjoilujen järjestämisessä (liite 2).

## 

## 2. KIRKON YMPÄRISTÖVASTUU

Yhä useamman yrityksen toimintakuvauk­sen yhteydessä esitel­lään toiminnan ympäristövastuullisuutta, sillä ympäristövastuun kantaminen on ainakin isoimmilla yrityksillä jo oletusarvoista. Samaten yhteiskunnan muut toimijat, kirkko mukaan lukien, ovat jo pitkään toimineet ympäristövastuun edistä­miseksi. Suomen evankelis-luterilaisen kirkon ympäristövastuu oli esillä jo 1980- ja 1990-lukujen taitteessa. 2000-luvun taitteessa rakennetun oman ympäristöjärjestelmän myötä ympäristövastuulle tuli yhtenäinen rakenne ja sisältö, jota vuonna 2008 julkaistu Kirkon ilmasto-ohjelma sekä uudistettu Kirkon ympäristödip­lomin käsikirja 2012 ovat laajentaneet ja täy­dentäneet.

Kirkon ympäristövastuulla on syvä perusta Raamatussa. Kirkon ilmasto-ohjelman kolme teemaa ovat kiitollisuus, kunni­oitus ja kohtuus. Kristitylle merkittävä peruste ja innoitus luonnonsuojeluun muodostuu kunnioituksesta Jumalaa ja hänen luomistyötään kohtaan. Luomakunta ei ole kristitylle kuitenkaan jumalallistunut palvon­nan kohde, vaikka luontosuhde onkin välittävä ja kaikkea luotua kunnioittava.

Jumala on antanut ihmi­selle erityisen tehtävän toimia hänen vastuullisena tilanhoitajana, jonka tehtävänä on viljellä ja varjella pitäen huolta luo­mistyöstä kokonaisuutena. Van­hassa testamentissa hyvin keskeinen teema on ihmi­sen suhde maahan. Vanhasta testa­mentista löytyy monia luonnon kestä­vään ja kohtuulliseen käyttöön liittyviä ohjeita, jotka ovat yhä ajankohtaisia (esim. 5. Moos. 22: 6-7; 3. Moos. 19: 9-10).

Samaten Uudessa testamentissa on monia kehotuksia kohtuuteen, kuten oheinen kohtuullisuuden muistutus:*" Suuri rikkauden lähde usko kyllä onkin, kun tyydymme siihen mitä meillä on. Emme me ole tuoneet mitään mukanamme maailmaan emmekä voi viedä mi­tään täältä pois. Kun meillä on ruoka ja vaatteet, saamme olla tyytyväisiä."* (1. Tim. 6: 6-8)

Elintason noustua Raamatun ohjeet kohtuullisesta elämäntavasta helposti unohtuvat ja tarpeet lisääntyvät. Taloustieteen tutkijat ovat havainneet, että saavutettuamme tietyn elintason onnel­lisuus ei välttämättä enää lisäänny­, vaikka elintaso jatkaisi nousuaan. Ihmi­set kaipaavat rauhaa, onnea ja rakkautta elämäänsä, mutta materialismi ja tavaran paljous eivät pysty täyttämään tätä ihmisen kaipausta syvällä tavalla.

Jeesus rohkaisee seuraajiaan rakentamaan elämän perustan muun kuin materian varaan. Ulkoisen omistamisen sijaan arvokasta on se, mitä meillä on sisäisesti: *"Älkää kootko itsellenne aarteita maan päälle. Täällä tekevät koi ja ruoste tuhojaan ja varkaat murtautuvat sisään ja varastavat. Kootkaa itsellenne aarteita taivaaseen. ... Te ette voi palvella sekä Jumalaa että mammonaa."* (Matt. 6: 19-24)

Kohtuus on luonteva ja vahva kristinuskoa ja ympäristönsuojelua yhdistävä teema. Kristitylle hyvin sopiva materialismista irrottautuva elämänasenne tulee hyvin esille esimerkiksi jakeessa *"Olemme köyhiä, mutta teemme monia rik­kaiksi; meillä ei ole mitään, mutta omistamme kaiken."* (2. Kor. 6: 10)Kristillisellä kirkolla on tarjota us­kon kautta syvä ja kestävä elämän sisältö, joka ei perustu ulkonaisille tekijöille ja joka on tarjolla ta­sapuolisesti jokaiselle omista ansioista tai elintasosta riippumatta.

Paljon lainattu sanonta "Vaikka tietäisin, että maailma tuhoutuu huomenna, istuttaisin tä­nään omenapuun" kuvaa jotain olennaista kristillisestä ympäris­tönsuojelusta. Vaikka mo­net ympäristön ti­laan sekä ympäristöka­tastrofeihin liittyvät uutiset ovat synkkiä, on kris­tillisen ympäristön­suojelun perusvire tästä huolimatta myönteinen ja täynnä toivoa.

Ihmiskunnan väärien tekojen ja ahneuden seuraukset näkyvät koko luomakunnassa, mutta Raamatun mukaan koko luomakunta tullaan kerran uudista­maan ja vapauttamaan synnin vaikutuksista ja kaikesta kärsimyksestä. Jumala on kaikkivaltias ja hänellä on Kris­tuksessa tarjolla toivo, joka koskee koko luomakuntaa (vrt. Room. 8: 19-21). Tämän tiedos­taminen synnyttää kiitollisuutta ja voimaannuttaa toimimaan lähimmäisten ja koko luo­makunnan hyväksi.

Tieto ympäristöongelmista ja ympäristön tilasta lisääntyy, mutta pelkkä tieto ei kui­ten­kaan johda haluttuun toimintaan ympäristön hyväksi. Tarvitaan arvoista ja asen­teista lähtevää motivaatiota, jotta koemme ympäristönsuojelun tärkeäksi ja alamme oike­asti toimia kestävämmän elämäntavan mukaisesti. Vaikuttavuuden kan­nalta kestävä elä­mäntapa pitäisi saada valtaväestön omaksumaksi tavaksi elää, mutta ympäristöstä välit­tävä elämäntapa marginalisoituu helposti.

Kristillinen ym­päristönsuojelu ei ole ehdotonta eikä syyllistävää, vaan siihen liittyy olennaisesti vapaus ja toivo. Evankelis-lu­terilainen kirkko tavoittaa Suomessa valtaosan väestöstä eri ikä­kausiin liittyvän toi­minnan kautta. Hyvien paikallis­ten verkostojen ja tavoittamismahdollisuuksien sekä syvän arvoista ja uskosta nousevan motivaation vuoksi kirkolla on hyvät mahdollisuudet vaikuttaa valtaväestön ympäris­tö­vastuuseen kannustamalla jokaista tekemään pieniä ympäristötekoja vapauden ja kiitolli­suuden hengessä.

Kir­kolla ja kirkon yksittäisillä jäsenillä on haasteena tehdä tässä hetkessä parhaansa. Läh­temällä itse liikkeelle elämäntavan punnitsemisessa sekä pienten askelten otta­misessa kohti välittävämpää elämäntapaa haastamme muita mukaan. Tämä näkyy konkreet­tisina tekoina paitsi omassa elämässämme, mutta myös kirkon ympä­ristödiplomin ja il­masto-ohjelman asettamien tavoitteiden kautta läpäisevästi seura­kuntien ja kirkon hallin­non toiminnassa.

## 3. YMPÄRISTÖOHJELMAN TOTEUTUS

Hyväksymällä tämän ohjelman Turun arkkihiippakunnan tuomiokapituli on piispojen joh­dolla sitoutunut ympäristöohjelman toteuttamiseen. Johtoryhmä on omalta osaltaan sitou­tunut ohjelmaan ja varaa ym­pä­ristö­ohjelman toteuttamiseen tarvittavat resurssit.

Henkilökunnalle tiedotetaan ympäristöohjelman sisällöstä ja sen vaikutuksista eri työteh­täviin. Uu­sien työntekijöiden perehdytyksessä kerrotaan, miten omassa työssä voi tehdä ympäris­tötekoja päivittäin ja esitellään tämän ympäristöohjelman lisäksi ohjelman kolme liitettä. Ympäristöasioiden hoito on kaikkien työntekijöiden yhteinen asia. Jokainen on omassa työs­sään vastuullinen toimimaan ympäristöohjelman tavoitteiden mukaisesti. Yksittäisten tavoit­tei­den toteutumisesta vastaavat niihin nimetyt henkilöt. Ympäristöasioiden huomi­oimisesta pyritään tekemään kaikkia työntekijöitä yhdistävä tekijä, joka koetaan myöntei­senä mahdollisuutena velvollisuuden sijasta.

Hiippakunnallisen ympäristöryhmän on hyvä miettiä ympäristöohjelman voimassaolokaudelle ne painopis­teet, joita se erityisesti haluaa ohjelmakaudella kehittää hiippakunnan alueella sekä konk­reettiset painopisteiden toteuttamiseen liittyvät tavoitteet. Tämä on luonteva lähtökohta ympäristö­ryhmän seuraavan toimintasuunnitelman laatimisprosessia.

Ympäristöryhmä on järjestänyt säännöllisesti ympäristötyön tukemiseen liittyviä startti- ja neuvottelupäiviä eri puolilla hiippakuntaa vuodesta 2007 ja yksittäisiä koulutuksia jo aiemmin. Ym­päristöryhmä on kouluttanut hiippakunnan alueelle ympäristöjärjestelmän auditoijia ja mahdollistanut auditoijien osallistumisen kirkon ympäristöpäiville ja auditoijien neuvot­telupäiville. Jatkossa ympäristöryhmä jatkaa tätä pitkäjänteistä koulutustyötään sekä yhteistyötä eri toimijoiden kanssa ja verkostoitumista etsien myös uusia mahdollisia yhteistyötahoja.

Ympäristöasioiden sisäiseen ja ulkoiseen viestintään kiinnitetään entistä enemmän huomiota. Tuomiokapitulien yhteisen nettisivustouudistamisen yhteydessä arkkihiippakunnan tuomiokapitulin tärkeänä tavoitteena on muistuttaa ympäristöasioiden näkymisen tärkeydestä, jotta uudistuneilta nettisivuilta on yhä helposti löydettävissä ympäristöasiat. Tuore oliivipuun lehti on lakannut ilmestymästä neljä kertaa vuodessa, se ilmestyy enää vain kerran vuodessa ennen pääsiäistä. Paperilehden tilalle on tullut sähköinen Uutisarkki, jonka hyödyntämistä myös ympäristöasioiden viestinnässä kannattaa jatkossa kehittää. Viestintä- ja koulutussihteeri tekee jatkossa tiivistä yhteistyötä ympäristöasiantuntijan kanssa ympäristöviestinnän kehittämisessä ja hän osallistuu ympäristöryhmän kokouksiin viestinnän teemojen osalta.

Viestinnässä hyödynnetään viestinnän tiimin osaamista ja sosiaalisen median luovia mahdollisuuksia esimerkiksi erilaisten kuvahaastekampanjoiden muodossa. Jokaisen työntekijän työhuoneeseen suunnitellaan visuaalinen ”huoneentaulu” muistuttamaan työpaikalla olevista tärkeimmistä ympäristöteoista. Tätä ympäristöteko-huoneentaulua voisi myös jakaa seurakuntiin tai antaa sen oikeudet käyttöön.

Yhtenä uutena tavoitteena on perustaa arkkihiippakunnan ympäristöasioille oman Facebook-ryhmän asiasta kiinnostuneille. Hiippakunnan nettisivuille on suunniteltu myös linkitttää ympäristöryhmän jäsen Ulla Suontaustan kirjoittamaa blogia Kankaanpään seurakunnan ympäristötyöstä ruohonjuuritasolla.

## 4. TOIMINTA JA TALOUS

Tuomiokapitulin toiminta- ja taloussuunnitelmassa ympäristötavoitteet ovat alkaneet näkyä vuodesta 2009 alkaen ja ne ovat olleet painopisteinä vuosina 2009-2013. Vuosien 2013-2017 osalta ympäristöasiat näkyvät joka vuoden toimintasuunnitelmassa.

Jatkossa ympäristöohjelman tavoitteiden toteutumisen aste ja raportointi olisi järkevää tehdä puolivuosittain niiden henkilökunnan kokousten yhteydessä, joissa ympäristöohjelmaa jatkossa läpikäydään.

Pääosa tuomiokapitulin toiminnasta rahoitetaan kirkon keskusrahastosta. Arkkihiip­pakunnan tuomiokapitulilla on kuitenkin olemassa omakatteinen rahasto, jonka varat ja velat pidetään erillään kirkon keskusrahaston varoista ja veloista. Rahaston sijoi­tuksista noin puolet on asunto-osakeyhtiöissä, kun taas toinen puoli on rahoitusarvo­papereissa (osakkeissa, osakerahastoissa sekä yhdistelmärahastoissa).

Turun arkkihiippakunnan tuomiokapitulin rahastolle on laadittu ohjesääntö 1.1.2006 ja sitä ei ole sen jälkeen uudistettu. Ohjesääntöjä uudistettaessa niihin lisätään pykälä kirkkohallituksen eettisen sijoittamisen ohjeiden noudattamisesta. Samaten hankintaohjeita laadittaessa niihin tullaan lisäämään ympäristöasioiden huomioiminen.

Tällä hetkellä tuomiokapituli tekee valtaosan hankinnoistaan hankintarenkaiden kautta. Tuomiokapituli ei ole pienenä toimijana ollut aktiivinen ympäristöasioiden edellyttämisessä hankinnoissa hankintarenkaassa. Muidenkaan hankintojen yhteydessä ei ole systeemaattisesti tarkistettu, onko tuotetta saatavilla ympäristömerkin ominaisuuksien mukaisena vaihtoehtona. Diplomin uusimisen yhteydessä ympäristöasioiden huomioiminen tilauksia ja hankintoja tehdessä pyritään ottamaan käyttöön osana kaikkia hankintoja. Tavaroita ja palveluja han­kittaessa pyritään hankki­maan mahdollisimman vähän ympäristöä kuormittavia tuotteita ja palveluita. Tar­jouskilpailujen yh­deksi valintakriteeriksi asetetaan ym­pä­ristöominaisuudet.

Kuluneella kaudella on kerätty tietoa vuosittaisesta kopiopaperin kulutuksesta, sähkönkulutuksesta toimistotiloissa, ympäristömerkittyjen tuotteiden määrästä sekä kilometrikorvausten määrästä. Aiemmassa ympäristöohjelmassa ainoastaan kopiopaperin yhteyteen on asetettu selkeä vuosittainen vähentämistavoite, jolloin voidaan puhua indikaattorista. Liikenteen osalta pyritään alkavalla kaudella löytämään kilometrikorvauksia paremmin kuvaavia ja kohtuullisella vaivalla vuosittain kerättäviä tietoja, joita voisi olla esimerkiksi etätyöpäivien lukumäärä, nettikokousten ja –koulutusten lukumäärä.

|  |  |  |  |
| --- | --- | --- | --- |
| Tavoite | Keinot | Aikataulu | Vastuu |
| 1. Ympäristöasiat osaksi tuomiokapitulin jokapäi­väistä toimintaa. | Tehtäväalueiden talous- ja toimintasuunnitel­maan kirjataan soveltuvin osin ympäristö­ta­voitteet ja niiden toteutuminen arvioidaan ja raportoidaan (MINIMI). | Vuosittain | Lakimiesasessori,  dekaani, ympäristöasi­antuntija, hiippakuntasihteerit |
| 2. Hankintojen ympäristö­vaikutusten huomiointi. | Tuomiokapitulin hankin­noista tehdään ympäristöselvitys (MINIMI).  Tarjouspyyntöihin otetaan mu­kaan ympäristöominaisuuksien selvittäminen (MINIMI).  Sosiaalisesti kestävien hankin­tojen suosiminen. | 2019  Jatkuva  Jatkuva | Lakimiesasessori, dekaani, viestinnän ja dekaanin tiimit, ympäristöasiantuntija    Lakimiesasessori  Hankinnoista vastaavat |
| 3. Vastuullisen sijoittami­sen toteuttaminen | Sijoittamisessa noudatetaan kirkkohallituksen vastuullisen sijoit­tamisen ohjeita (MINIMI).  Rahaston ohjesääntöihin lisä­tään vastuulliseen sijoittami­seen liittyvä pykälä. | Jatkuva  Rahaston ohje­sääntöjen  uudistamisen yhteydessä | Lakimiesasessori  Lakimiesasessori |
| 4. Ympäristömerkittyjen tuotteiden ja ympäristöä vähemmän kuormittavien palveluiden hankkiminen systemaattisesti | Ennen tuotteen/palvelun hankintaa selvi­tetään, onko kyseistä tuotetta saatavilla ympä­ris­tö­merkittynä/miten palveluntuottaja kantaa ympäristövastuuta. | Jatkuva | Hankinnoista vastaavat |
| 5. Hiililaskuri otetaan käyt­töön (MINIMI) | Hiililaskuria ei ole mielekästä ottaa käyttöön | Ei toteuteta | - |
| 6. Ympäristöindikaattorei­den käyttöönotto | Kulutetun kopiopaperin ja ym­päristömerkittyjen tuotteiden määristä ympäristöindi­kaattorit, joita vuosittain seura­taan ja joille asetetaan vuosit­taiset vähentämistavoitteet. Kilometrikorvauksen sijaan etsitään liikenteen osalta sellainen indikaattori, joka yksiselitteisesti kertoisi ajokilometrien vähenemiseen tähtäävistä toimenpiteistä. | Kopioiden lukumäärä vuodesta 2014 (3 % vuosittainen väheneminen), liikenteen indikaattori käyttöön 2019, postituskoneen kustannukset vuodesta 2017 (kustannusten lasku 3 % vuodessa), ympäristömerkittyjen tuotteiden lukumäärä (määrä lisääntyy 1 tuoteryhmä/vuosi) | Ympäristöasiantuntija, toimistosihteeri |

## 5. YMPÄRISTÖKASVATUS

Tässä ympäristöohjelmassa ja ympäristökasvatussuunnitelmassa ympäristökasvatuksella tarkoitetaan kaikkea sitä toimintaa, jonka avulla evankelis-luterilainen kirkko ja yksittäiset seurakunnat kannustavat kaiken ikäisiä jäseniään ympäristövastuulliseen ja kohtuulliseen elämäntapaan. Tuomiokapitulin ympäristökasvatussuunnitelma on tämän ympäristöohjelman liit­teenä 3. Ympäristökasvatussuunnitelmassa on aukikirjoitettu ja konkretisoitu tämän luvun tavoitteet.

Tärkeänä Turun arkkihiippakunnan tuomiokapitulin toteuttaman ympäristökasvatuksen tavoitteena on ylläpitää ja kehittää kristillistä ym­päristökasvatusta osana kaikkea tuomiokapitulin toteuttamaa seurakuntien kehittämistyötä sekä integroida eri ammattiryhmien koulutuksiin ympäristödiplomin eri osa-alueisiin liittyviä sisältöjä. Keskeinen kysymys hiippakunnan ympäristötilaisuuksien kehittämisessä on sen miettiminen, miten niiden avulla voitaisiin tukea toiminta- ja taloussuunni­telmien tavoitteita ja miten seurakunnat saadaan innostumaan ja lähtemään liikkeelle ympäristöasioissa.

Tuomiokapitulin nettisivuilla voisi olla alueellinen koulutus- ja kouluttajalista esi­merkiksi energiakatselmuksen tekoon, taloudelliseen ajamiseen, jätehuoltoon sekä hautausmaiden ympäristöasioiden hoitamiseen liittyen. Hiippakunnan tasolla jatketaan ja kehitetään seurakuntien ympäristövastaavien ja –toimikuntien yhteisten tapaamisten järjestämistä sekä yhteydenpitoa ja ideoiden vaihtoa perustettavassa FB-ryhmässä.

Toinen tärkeä tavoite on tukea hiippakunnan seurakuntia ympäristödiplomin hankkimisessa ja ylläpitämisessä. Näiden rinnalla on tärkeä tukea kaikkia seurakuntia, jotka eivät ole hankkimassa ympäristödiplomia, kantamaan käytännön ympäristövastuuta. Piispantarkastusten yhteydessä on tähän jo loistava mahdollisuus, mutta sen rinnalle on hyvä löytää uusia foorumeja tuoda ympäristöasioita seurakunnan perustyöhön seurakuntia palvellen.

Uuden ympäristödiplomikauden aikana tavoitteena on luoda ympäristövastuullisuuden askeleet seurakunnille. Lähtökohtana voisi olla 10 ekotekoa sisältävän huoneentaulun luominen/laatiminen seurakuntien käyttöön. Ympäristövastuullisuuden askeleissa huomioidaan ympäristödiplomin minimikriteerit ja lisäpisteet ja näitä askeleita ottaessaan seurakuntia tuetaan samalla ympäristödiplomin hakemiseen ja ylläpitämiseen. Askeleiden kehittämisessä pyritään tukemaan sellaisia toimia, joiden ympäristövaikutukset ovat erityisen merkittäviä.

Turun arkkihiippakunnan tuomiokapitulin ympäristöohjelmassa 2018-2022 on ympäris­tödiplomin käsikirjan mukaisesti oma lukunsa ympäristökasvatukselle, ja siinä on ase­tettu oheisen taulukon mukaiset tavoitteet. Taulukon tavoitteet on konkretisoitu tämän ympäristöohjelman liitteenä 3 olevassa ympäristökasvatussuunnitelmassa. Tuomiokapitulin ympäristökasvatuksen tavoitteiden kautta tuomio­kapitulin ympäristötoimien vaikuttavuus voi moninker­taistua.

|  |  |  |  |
| --- | --- | --- | --- |
| Tavoite | Toimenpide | Aikataulu | Vastuu |
| 1. Kristillinen ym­päristökas­vatus integroi­daan osaksi hiippa­kunnan koulu­tuksia sekä valmennuksia.  Samalla vahvistetaan hiip­pakunnan seu­rakuntien työntekijöiden kristillisen ympäristökas­vatuksen  tieto­utta ja osaamista sekä kestävän elämäntavan edistämistä seurakunnan perustyössä. | Tuomiokapitulin ympäristökasvatussuunnitelma päivitetään diplomin uusimisen yhteydessä  Kristillisen ympäristökasvatuksen sekä luomakuntaa kunnioittavan seurakuntatyön koulutusosioita kehi­tetään ja ne liite­tään läpäisevästi hiippakunnan valmennuksiin ja tilaisuuksiin ympäristökasvatus­suunnitelman mukaisesti  Seurakuntien uusien työntekijöiden valmennuksiin ympäristöasiat otetaan ytimekkäästi mukaan (esim. A4-tiivistelmä Kirkon ilmasto-ohjelmasta sekä Kirkon ympäristödiplomista)  Eri tilanteissa on kapituliständi, jossa on myös osio ympäristöasioista  Yksi dia ympäristöstä tuomiokapitulin esittely-PP:iin sekä ympäristödiplomin näkyminen tuomiokapitulin tiloissa. | 6/2017  Jatkuva  Vuodesta 2018 lähtien jatkuva  Vuodesta 2019 lähtien jatkuva  Vuodesta 2018 lähtien jatkuva | Ympäristöasian­tuntija yhdessä työntekijöiden kanssa  Kaikki työntekijät sekä ympäristöasiantuntija  Hiippakuntasih­teerit ja dekaani, viestintä- ja koulutussihteeri  Viestintä- ja koulutussihteeri, ympäristöasiantuntija, hiippakuntasih­teerit ja dekaani  Viestintä- ja koulutussihteeri ja ympäristöasiantuntija |
| 2. Hiippakun­nan seurakun­tien tukeminen ympäristövastuullisuuden askeleiden ottamiseen sekä niiden myötä tapahtuvaan ympäristö­diplomin käyt­töönotta­mi­seen ja ylläpi­toon. | Seurakuntien ympäristövastaaville järjestetään vertaisvalmennuksia ja mukaan kutsutaan työntekijöitä myös niistä seurakunnista, joissa ei ole ympäristödiplomia.  Kehitetään seurakunnille ympäristövastuullisuuden askeleet, jotka lähtevät 10 ekoteon huoneentaulusta ja joissa huomioidaan Kirkon ympäristödiplomin vaatimukset. Konkreettisten askeleiden myötä myös ympäristödiplomin hakeminen helpottuu.  Rakennemuutosseurakuntien ympäristöasioiden hoitamiseen kiinnitetään erityistä huomiota  Järjestetään ympäristödip­lomin starttipäiviä.  Piispantarkastusten yhteydessä seurakunnilta kysytään ympäristö­asioiden hoitoon sekä ympäristö­diplomin hakemiseen ja uusimiseen liittyviä kysymyksiä. Ympäristöasi­oita läpikäydään toimintaneuvot­teluissa, asessorin tarkastuksissa sekä piispan kannanotoissa.  Piispantarkastuksessa käytössä olevaa ympäristökysymyslomaketta päivitetään | Vuodesta 2018 lähtien  2019 alkaen  Rakennemuutosprosessien osana  n. 2 vuoden välein  Vuodesta 2011 läh­tien jatkuva  2019 | Ympäristöasiantuntija, ympäristö­ryhmä  Ympäristöasiantuntija, ympäristö­ryhmä, hiippakuntasihteerit, dekaani, viestintä- ja koulutussihteeri, viestinnän tiimi  Dekaani, hiippakuntasihteerit, ympäristöasiantuntija, ympäristöryhmä  Ympäristöryhmä  Piispa, pap­pisases­sori, dekaani, hiippakun­tasihteerit  Piispa, pap­pisases­sori, dekaani, hiippakun­tasihteerit, ympäristöasiantuntija, ympäristöryhmä |
| 3. Vahvistetaan omien työnte­kijöiden, luot­tamushenki­löiden sekä auditoijien ympäristö­osaamista. | Tuomiokapituli lähettää 1-2 ympäristöryhmän jäsentä ja/tai auditoijaa osallistujaksi audi­toijien neuvottelupäiville sekä kir­kon ympäristöpäiville.  Ympäristöohjelma ja sen edellyttämät toimenpiteet sekä ajankohtaiset ympäristöasiat käydään työntekijäkokouksessa läpi.  Henkilökunnalle ja luottamushen­kilöille tiedotetaan ympäristöoh­jelman sisällöstä ja sen vaikutuk­sista eri työteh­täviin sekä annetaan ympäristöperiaatteet.  Uudet tuomiokapitulin työntekijät perehdytetään ympäristöasioiden huomioimiseen osana perustyötä. | Joka toinen vuosi osallistuminen audi­toijien neuvottelu­päiville ja joka toi­nen vuosi osallistu­minen kirkon ympä­ristöpäiville.  Puolivuosittain  Ympäristöohjelman hyväksymisen yh­teydessä sekä uu­sien työntekijöiden ja luottamushenki­löiden aloittaessa.  Jatkuva | Ympäristö­ryhmä  Ympäristöasiantuntija, kaikki työntekijät  Ympäristöasiantuntija, kaikki työntekijät  Perehdytettävän esimies ja perehdyttäjä |
| 4. Tehdään yhteis­työtä ja verkostoidu­taan. | Jatketaan ja kehitetään yhteistyötä ja tiedonkulkua muiden tuomioka­pituleiden ja kirkkohallituksen kanssa, jotta hyväksi havaitut ym­päristökäytänteet tulevat muiden hallinnon yksiköiden tietoon ja sovellettaviksi.  Hakeudutaan yhteistyöhön olemassa olevien paikallisten ympäristötoi­mijoiden ja muiden yhteistyökumppaneiden kanssa ja verkostoi­du­taan uusien toi­mijoiden kanssa niin alueellisesti kuin kansallisesti. | Jatkuva, ympäristöasiantuntija osallistuu vuosittain tuomiokapituleiden ympäristövastaavien tapaamiseen  Jatkuva | Kaikki työnte­kijät, ympäristöasiantuntija, ympäris­töryhmä  Ympäristöasiantuntija, ympäristöryhmä, kaikki työntekijät |
| 5. Välitetään tietoa ja ote­taan tarvitta­essa kantaa ym­päristö-kysy­myk­siin. | Hyvien kristillisen ympäristökasva­tuksen materiaalivinkkien, koulu­tusten sekä ympäristökäytänteiden kokoaminen ja julkaiseminen hiip­pakunnan nettisivuilla ja Uutisarkissa.  Seurataan paikallista, valtakunnal­lista sekä globaalia ympäristö­asioi­hin liittyvää keskustelua ja esite­tään tarvit­taessa kannanotto kris­tillisen uskon näkökulmasta. Hyödynnetään sosiaalista mediaa. | Jatkuva  Jatkuva seuranta, tilanteen mukaan | Ympäristöasiantuntija, viestintä- ja koulutussihteeri, ympäristöryhmä kaikki työntekijät,  Piispa, dekaani, hiippakuntasihteerit, ympäristöasiantuntija, ympäristö­ryhmä, viestintä- ja koulutussihteeri |

## 6. JÄTEHUOLTO

Tuomiokapitulin toimistotilat sijaitsevat Åbo Akademin vuokratiloissa. Jätehuolto on jär­jestetty vuokranantajan toimesta ja se täyttää kunnalliset jätehuoltomääräykset. Tuomiokapituli maksaa toimitilan vuokrassaan kiinteän jätehuoltomaksun, josta ei ilmene syntyneen jätteen määrää. Tämän vuoksi jätehuoltolaskuihin perustuvaa määrällistä arviota tuotet­tujen jätejakeiden määrästä ei ole mahdollista tehdä jätehuoltoselvitystä. Tuomiokapitulin toimistotiloissa laji­tellaan polttokelpoinen jäte, biojäte, keräyskartonki ja -paperi, lasi- metalli- sekä kaatopaikkajäte ja lisäksi vaarallinen jäte. Jatkossa tavoitteena on siirtyä myös muovin lajitteluun heti, kun se on mahdollista toimitilan keräysastioiden puolesta.

Tuomiokapitulin toimitiloihin on laadittu lajitteluohjeet ja lajittelukäytännöt on yhtenäistetty ympäristödiplomin ensimmäisen hakemisen yhteydessä vuonna 2013. Henkilökunnalle ympäristödiplomin uusimisen yhteydessä tehdyssä kyselyssä tuli palautetta kuitenkin siitä, että lajittelu koetaan joiltain osin toimimattomana. Tämän vuoksi lajitteluastiat ja lajitteluohjeet tullaan uudistamaan ja päivittämään vastaamaan henkilökunnan toiveita toimivuudesta.

Arkkipiispan ja piispantalojen polttokelpoisen jäteastioiden yhteyteen on hankittu hyötyjätteen lajittelun mahdollistavat nelilokerojäteastiat jo ensimmäisen ympäristökartoituksen aikana ja niiden käyttöä jatketaan.

|  |  |  |  |
| --- | --- | --- | --- |
| Tavoite | Keinot | Aikataulu | Vastuu |
| 1. Hyötyjätteiden sekä vaa­rallisten jätteiden keräys on järjestetty kun­nan jäte­huoltomääräys­ten mukai­sesti (MINIMI). | Jätteiden lajittelua ja jättei­den ohjautumista hyötykäyt­töön tehostetaan päivittämällä lajitteluastiat ja –ohjeet yhdessä henkilökunnan kanssa sekä henkilökunnan kahvihuoneen että työhuoneiden osalta. Selvitetään muovin lajittelumahdollisuutta.  Ympäristövastaava huolehtii toimitiloissa mahdollisesti syntyvän vaarallisen jätteen asianmukaisesta käsittelystä.    Arkkipiispantalolle ja piis­pantalolle jatkossakin neliloke­rojäteastiat, joihin voidaan lajitella keräyspaperi ja –kartonki, lasi- ja metallijäte sekä kovat muovit. | Lajittelu jatkuvaa, astiat ja ohjeet päivitetään 2018  Jatkuva  Vuoden 2011 alusta jatkuva | Ympäristöasiantuntija, toi­mistosihteeri  Toimistosihteeri  Lakimiesasessori |
| 2. Erityisesti kaatopaikkajät­teen, muovijätteen ja polt­tokelpoisen jät­teen määrän vähentäminen. | Vähennetään tietoisesti kerta­käyttötuotteita ja vältetään mikromuovia sisältäviä tuotteita ja turhia muovipakkauksia ja -tuotteita.  Suositaan isoja pakkauksia ja vältetään moninkertaisesti pakattuja ja tuotteita.  Varastojen tyhjennys ennen uusien tilausten ja hankinto­jen tekemistä. | Jatkuva  Jatkuva  Jatkuva | Kaikki työntekijät  Kaikki työntekijät  Kaikki työntekijät |

## 

## 7. SIIVOUS

Tuomiokapitulin toimistotilojen siivous on ollut aina ulkoistettu palvelu. Palvelu on määräajoin kilpailutettu ja RTK-Palvelu Oy jatkaa siivouspalveluiden tuottajana. Piispantaloa siivoaa tmi Aaltoska. Tiloja siivotaan tehtyjen siivousmitoi­tusten perusteella.

Siivouksessa on otettu käyttöön kemikaaleja säästäviä menetelmiä, kuten moppien nihkeyttäminen ja mikrokuituliinat ja puhdistusaineiden oikeaan annosteluun kiinnitetään huomiota. Tavoitteena on päästä yhä enemmän ve­dettömään siivoukseen sekä ympäristömerkittyjen tuotteiden käyttämiseen kaikissa siivousaineissa palveluntuottajasta riippumatta. Ympäristöasiantuntija on käynyt palveluntuottajien kanssa keskustelut 6/2017 uusimisprosessin myötä ja sopinut ympäristömerkittyjen tuotteiden ja ympäristöä mahdollisimman vähän kuormittavien siivousmenetelmien käytöstä jatkossakin.

|  |  |  |  |
| --- | --- | --- | --- |
| Tavoite | Keinot | Aikataulu | Vastuu |
| 1. Siivoukseen liittyvän ym­päristökuormituksen pie­nen­täminen. | Siirrytään yhä enemmän ve­dettömään siivoukseen.  Siivousaineiden oikea annos­telu ja käyttö.  Jätehuolto ja siivousaineiden varastointi ja käsittely on järjestetty turvallisesti (mm. lukittu siivouskaappi, jossa käyttöturvatiedotteet) sekä siivousalan normien mukaan. | Jatkuva  Jatkuva  Jatkuva | Lakimiesasessori  Lakimiesasessori  Lakimiesasessori |
| 2. Ympäristöystävällisten hankintojen ja siivousme­netelmien suosiminen. | Hankitaan itse ja esitetään siivousyrittäjälle toive suosia ympäristö­merkittyjä ja mah­dollisimman ympäristöystä­vällisiä tuotteita sekä mene­telmiä (MINIMI).  Siivousyrittäjiltä pyydetään ym­­pä­ristöselvitykset siivous­toiminnoista (MINIMI). | Jatkuva  Kilpailutusten yhteydessä | Lakimiesasessori  Lakimiesasessori |

## 8. KIINTEISTÖNHOITO

Tuomiokapitulin toimitilat ovat vuokratiloja ja arkkipiispan ja piispantalot ovat Kirkko­hallituksen omistuksessa. Tämän vuoksi ympäristökartoituksessa ja -ohjelmassa kiinteis­tönhoitolukua tarkastellaan suppeasti lähinnä energiankulutuksen näkökulmasta, koska tuomiokapituli vastaa piispantalojen lämmitys- ja sähkökuluista. Piispantaloon on tehty vuonna 2012 kuntotarkastus ja sinne on asennettu maalämpö 2015.

Tuomiokapitulin työntekijöillä ja ympäristöryhmän jäsenillä on myös erityiset mahdollisuudet tukea seurakuntia niiden energiaratkaisuissa erilaisten korjaus- ja rakennusprosessien yhteydessä. Työntekijät voivat kannustaa seurakuntia remonttiensa yhteydessä investoimaan maalämpöön, aurinkoenergiaan yms. talouspäälliköiden yhteisten kokoontumisten ja piispantarkastuksen yhteydessä.

Seurakuntien menoista arviolta neljännes menee kiinteistöjen hoitoon ja kustannuk­set ovat kasvussa, mutta samanaikaisesti seurakuntien verotulot ovat laskussa. Tä­män vuoksi kiinteistöhallinnon puolella kaivattaisiin selkeitä hyviä esimerkkejä siitä, miten energiansäästötoimilla voidaan saavuttaa selviä kustannussäästöjä. Tällaisten hyvien esimerkkien löytäminen ja niistä tiedottaminen olisi merkittävää, jotta seura­kunnan saisivat konkreettisia vinkkejä siitä, miten he voisivat toimia kestävällä ta­valla sekä ympäristön että talouden kannalta.

|  |  |  |  |
| --- | --- | --- | --- |
| Tavoite | Keinot | Aikataulu | Vastuu |
| 1. Lisätään uusiutuvan ener­gian käyttöä. | Asia huomioidaan sähkösopi­musten uusimisen yhtey­dessä. | Seuraavan kil­pailutuksen yh­teydessä | Lakimiesasessori |
| 2. Pienennetään kiinteistö­jen energian- ja vedenkulu­tusta. | Nykyisten lamppujen men­nessä rikki ja lamppuvaras­ton tyhjettyä siirrytään käyttämään led-lamppuja, jos valaisinmallei­hin on sellaisia saatavilla.  Uusien koneiden ja laitteiden hankinnan yhteydessä suositaan energiaa säästä­viä ja ympäristömerkittyjä tuotteita.  Säästävästä energian käytöstä on annettu ohjeet osana hen­kilökunnan ympäristöohjeis­tusta (MINIMI).  Sähkön kulutuslukemia seurataan.  Ilmastoinnin optimaalinen säätö ja säännöllinen huolto.  Srk:n työntekijöille suunnatuissa tilaisuuksissa esillä energiaa säästävät ratkaisut (esim. öljylämmityksen vaihtaminen maalämpöön) | Jatkuva  Jatkuva  Vuoden 2011 alusta  Säännöllinen  Jatkuva  Sopivien koulutusten yhteydessä | Toimistosihteeri  Lakimiesasessori  Ympäristöasiantuntija  Lakimiesasessori  Yhteistyössä vuokranantajan kanssa  Koulutuksista vastaavat työntekijät |

## 9. RUOKA JA KEITTIÖT

Tuomiokapitulin tarjoilut muodostuvat omissa työskentelytiloissa tapahtuvien tilaisuuk­sien tarjoiluiden lisäksi eri puolilla hiippakuntaa pidettyjen koulutuksien, kokouk­sien sekä muiden tilaisuuksien tarjoiluiden järjestämisestä. Valtaosa Turun alueen pitopalvelutarjoiluista tilataan nykyään pitokokki Mikko Aholalta, jonka toiminnan ympäristöperiaatteet läpäisevät hienolla tavalla.

Tarjoiluissa on alettu kiinnittää ympäristöasioihin enenevästi huomiota ympäristökartoituksen tekemisestä lähtien vuonna 2010. Tuolloin laadittiin tarjoiluiden ympäristöperiaatteet (liite 2), jotka toimitetaan kaikille yhteistyökumppaneille, joilta tarjoiluja tilataan. Ympäristödiplomin uusimisen yhteydessä tosin huomattiin, että tieto liitteen 2 olemassaolosta ei ollut kaikilla työntekijöillä tiedossa, mikä korjaantui kyselyn yhteydessä. Jatkossa on tärkeä muistaa kertoa liitteestä uusille työntekijöille ja yhteistyötahoille.

Vuoden 2017 alkupuolella kaikki tuomiokapitulin tarjoama kahvi ja tee on Reilun kaupan tuotteita, minkä vuoksi uuden diplomikauden yhtenä tavoitteena on hakea Reilun kaupan tuomiokapitulin arvonimeä. Tarjoiluissa pyritään suosimaan yhä enemmän vihanneksia, juureksia, marjoja ja hedelmiä sisältäviä ruokia sekä kasvisruokavaihtoehdon mahdollisuuden tarjoamista kaikille ruokailijoille.

|  |  |  |  |
| --- | --- | --- | --- |
| Tavoite | Keinot | Aikataulu | Vastuu |
| 1. Hankintoja tehtäessä huomioidaan tuotteiden ja palveluiden ympäristövai­ku­tukset sekä ravitsemussuositusten tavoitteet. | Tarjoilujen hankki­misen ympäristöperiaatteita (liite 2) noudatetaan omissa tarjoiluhankinnoissa ja  ne toimitetaan ulkopuolisille palveluntuottajille.  Valitaan ympäristömerkit­tyjä tuotteita aina, kun mahdollista (MINIMI).  Suositaan paikallisia tuot­teita ja yrittäjiä tuotteiden tilauksissa ja vältetään puolipakasteiden käyttöä.  Osa hankinnoista luomutuotteita.  Ruokahävikki pidetään pienenä. | Ympäristöohjelman teon yhteydessä 2010, päivitetty 6/2017  Jatkuva  Jatkuva  Jatkuva  Jatkuva | Ympäristöasiantuntija  Kaikki tarjoiluista vastaavat  Kaikki hankintoja tekevät työntekijät  Kaikki hankintoja tekevät työntekijät  Kaikki tarjoiluista vastaavat |
| 2. Tuomiokapitulin kahvi- ja teehankinnat ovat Reilun kaupan tuotteita (MINIMI). | Johtoryhmä tekee periaate­päätöksen, että tuomikapituli hakee ”Reilun kaupan tuomiokapituli” - arvonimeä. Reilun kaupan tuotteita käytetään mahdolli­suuksien mukaan myös muissa tuoteryhmissä kuin kahvissa ja teessä. | Vuodesta 2017 lähtien, arvonimeä haetaan vuonna 2018 | Lakimiesasessori, ympäristöasiantuntija |

## 10. TOIMISTOTYÖ

Paperinkulutus otettiin viime ohjelmassa yhdeksi ympäristöindikaattoriksi ja tavoit­teeksi asetettiin paperinkulutuksen väheneminen vuosittain 5 % eli 6000 arkkia. Paperinkulutus on vähentynyt 34 % viidessä vuodessa, vuosittainen vaihtelu on ollut suurta, mutta vähenemistavoite on saavutettu. Kuluneella kaudella on tehty niin merkittäviä paperinkulutusta vähentäviä toimenpiteitä, että seuraavalla kaudella paperinkulutuksen vähentämistavoite pidetään, mutta tavoitteena on vähentää paperinkulutusta keskimäärin 3 % vuosittain. Postituslaitteen kustannuksia tullaan seuraamaan vuodesta 2017 ja kulujen laskemiselle asetetaan samoin 3 % vuosittainen vähenemistavoite.

Hankinnoissa suositaan pysyvästi ympäristömerkittyjä tuotteita. Kuluneen kauden aikana ympäristöasiat ovat välillä unohtuneet tarkistaa tilausten yhteydessä, mutta uusimisen yhteydessä tavoite on taas palautettu oletukseksi. Tulevaisuudessa myös painotuotteet pyritään hankkimaan ympäristömerkityistä paperilaaduista. Toimistolaitteet tulevat IT-alueen kautta ja toimistotarvikkeet hankitaan Lyrecolta, jonka tarjonnasta valitaan ympäristömerkittyjä tuotteita.

Työntekijöiden kanssa yhdessä mietitään, miten toimistotyössä ja oman työhuoneen ja yhteisten tilojen osalta voidaan lisätä viihtyisyyttä, lajittelun toimivuutta sekä energian säästöä edistäviä toimia.

|  |  |  |  |
| --- | --- | --- | --- |
| Tavoite | Keinot | Aikataulu | Vastuu |
| 1. Energiatehokkuutta on parannettu muuttamalla käyttötapoja  (MINIMI). | IT-alueen kaikkiin tietokoneisiin on asennettu valmiiksi energiansäästöasetukset.  Näytön ja työhuoneen valojen sammuttaminen kokousten ja ruokatuntien ajaksi. Jokaisen työhuoneeseen pieni muistutustarra asiasta.  Henkilökunnalle annetaan energiansäästöohjeita osana ympäristöperiaatteita. Henki­lökunnalle kerrotaan energi­ansäästömahdollisuuksista toimistotyössä. | Jatkuva  Jatkuva, tarrat 2019  Ympäristöohjelman teon yhteydessä laadittu ohjeet, ohjeistus jatkuva | Piispan sihteeri, IT-alueen vastaava  Kaikki työntekijät, toimistosihteeri  Ympäristöasiantuntija, uusia työntekijöitä pe­rehdyttävät työntekijät |
| 2. Paperin kulutuksen vähentäminen | Paperinkulutuslukujen sään­nöllinen seuranta ja paperin­kulutus on ympäristöindi­kaattori, tavoitteena saada paperin kulutus laskemaan 3 % vuodessa.  Vältetään paperitulosteita. Tulostetaan ja kopioidaan aina kun mahdollista kaksipuoli­sena sekä vihkotulosteena.  Sähköinen asianhallinta ja asiakirjat. Samalla ohjataan myös seurakuntia ja yhteistyötahoja sähköiseen asiointiin  Painomäärien optimointi ja paperituotteiden tilauksien minimointi. Logotuotteet painatetaan ympäristömerki­tylle paperille ja painotyöt tilataan ympäristöjärjestelmän omaavilta kirjapainoilta.  Lehtitilausten tarkistaminen ja optimointi.  Joulukorttien sijaan lahjoitus hyväntekeväisyyteen. | Seuranta vuosittain  Jatkuva  Jatkuva  Jatkuva  Vuodesta 2011  12/2010, jatkuva | Toimistosihteeri, ympäristöasiantuntija  Kaikki työntekijät  Kaikki työntekijät  Toimistosihteeri, piispansihteeri  Toimistosihteeri  Kaikki työntekijät piispaa lukuunottamatta |
| 3. Hankintoja tehtäessä huomioidaan tuottei­den ja palveluiden ympäristövaiku­tukset (MINIMI). | Suositaan ympä­ristö­merk­kien kriteerit täyttäviä toimisto­tuotteita ja -laitteita. | Jatkuva | Hankinnoista vastaavat |

## 14. LIIKENNE

Tuomiokapitulin toiminnallisen yksikön työntekijät matkustavat runsaasti. Kokouksiin ja tilaisuuksiin kuljetaan omalla autolla, kimppakyydillä tai julkisilla riippuen kokouspaikan sijainnista. Lähes poikkeuksetta kaikki työntekijät, mukaan lukien piispa ja arkkipiispa, käyttävät joukkoliikennettä osallistuessaan kokouksiin ja neuvottelupäiville sellaisissa paikoissa, joihin on hyvät julkiset liikenneyhteydet, esim. kokoukset kirkkohallituksessa ja kuluneella diplomikaudella työntekijöiden mukaan julkisten käyttö on lisääntynyt huomattavasti.

Tuomiokapitulilla ei ole omia ajoneuvoja, vaan jokainen työntekijä käyttää omaa autoaan matkakorvausta vastaan. Ajokilometrien määrän vähentämistä mietittäessä on hyvä muistaa kokonaisuus. Tuomiokapitulien ajokilometrit vähentävät seurakuntien työnte­kijöiden ajokilometrejä. Toisaalta uudistamalla kokouskäytäntöjä pystytään vaikutta­maan suoraan matkakuluihin ja ajokilometreihin.

Videoneuvotteluja ja sähköposti- ja puhelinpalaverien käyttämistä kannattaa suosia aina, kun se on mahdollista. Tähän antaa hyvän mahdollisuuden jokaiseen työpisteeseen asennetut nettineuvottelut mahdollistavat laitteistot. Etätyön tekemiseen kannustetaan silloin, kun työn luonne sen mahdollistaa.

Tuomiokapituli pystyy välillisesti vaikuttamaan omaa henkilökuntaa laajempaan joukkoon kiinnittämällä huomioita järjestämiensä koulutusten ja kokousten logistiik­kaan valitsemalla kokouspaikan hyvien julkisten kulkuvälineiden yhteyksien ja keskei­sen sijainnin mukaan. Osallistujia kehotetaan kimppakyytien käyttä­miseen sekä tuomiokapitulin nettisivuilla että etukäteen lähetettävässä kurssikirjeessä.

Alkavalla kaudella selvitetään myös mahdollisuutta työmatkaseteleiden käyttöön sekä yhteisen ”kapitulipyörän” hankkimisen mahdollisuutta. Samaten työntekijöiden työmatkapyöräilyä voisi tukea yhteisesti sovitulla tavalla.

Matkustukseen liittyvät indikaattorit, jotka oikeasti vähentävät hiippakunnan tasolla tarkasteltuna hiilidioksidipäästöjä, voisivat olla nettikokoukset, etätyöpäivät sekä kimppakyydit ja koulutusten pitäminen toimivien joukkoliikenneyhteyksien päässä. Näitä kehitetään kuluvalla kaudella.

Kuluneella kaudella ympäristöohjelmassa ollutta lentomatkojen päästöjen kompensointia ei ole vielä tehty, sillä sopiva yhteistyötaho on puuttunut. Suomen Lähetysseura on perustanut ilmastorahaston keväällä 2017. Sen kautta Lähetysseura kompensoi omista lentomatkoista syntyneet päästöt. Erillinen ilmastorahasto mahdollistaa kompensoinnin myös muille organisaatioille ja seurakunnille. Alkavalla ympäristöohjelmakaudella arkkihiippakunnan tuomiokapituli tulee ohjaaman ilmastorahaston kautta vuosittaisen lahjoituksen kompensoimaan omien lentojensa ilmastovaikutusta. Ilmastorahaston avulla istutetaan ensimmäisessä vaiheessa puita Tansanian Kishapuun. Hanke alueella laajenee tänä vuonna. Jatkossa tuetaan puiden istutushankkeita myös muilla Lähetysseuran työalueilla. Puiden istuttaminen estää eroosiota ja sitoo hiilidioksidipäästöjä.

|  |  |  |  |
| --- | --- | --- | --- |
| Tavoite | Keinot | Aikataulu | Vastuu |
| 1. Vähennetään liiken­teen kautta tulevia pääs­töjä. | Paljon työajoja ajaville työntekijöille järjestetään mahdollisuus osallistua taloudellisen ajon koulutukseen.  Suositaan julkisia kulkuväli­neitä ja kimppakyytejä aina, kun mahdollista.  Kotimaan lentomatkojen minimointi  Lentomatkojen päästöjen kompensointi SLS:n ilmastorahaston kautta    Hyötyliikunnan lisääminen lyhyissä siirtymisissä.  Selvitetään, olisiko kapitulipyörän hankkimiselle yhteiskäyttöä varten kysyntää. Selvitetään myös työmatkasetelin kysyntää ja käyttöönottomahdollisuutta sekä työmatkapyöräilyn kannustamistoimia. | 2017, uudelleen tarpeen mukaan  Jatkuva  Jatkuva  2018 lähtien  Jatkuva  2019 | Lakimiesasessori  Kaikki työntekijät  Kaikki työntekijät  Johtoryhmä  Kaikki työntekijät  Ympäristöasiantuntija |
| 2. Pyritään vähentämään ajokilometrien määrää esim. kehittämällä koulu­tusten ja kokousten logis­tiikkaa ja käytänteitä sekä työryhmien kokoonpanoja. | Liikenteen päästöjen vähentämistä kuvaavien indikaattorien kehittäminen ja käyttöönotto  Nettikokousten kehittäminen ja suosiminen aina, kun mahdollista  Kimppakyytikäytäntöjen tehostaminen entisestään  myös toimikuntien, hiippakuntavaltuuston sekä koulutuksien osalta.  Etätyöpäivien suosiminen silloin, kun työtehtävien puolesta se on mahdollista  Nettisivuille muistutus kimp­pakyydin ja julkisten kulku­välineiden käytöstä.  Koulutusohjelman ja  kokouskutsujen yhteyteen aina tulo-ohjeet julki­silla kulkuvälineillä sekä mahdollisuuksien mukaan osallistujalista kimppakyytien sopimista varten. | 2020  Jatkuva  Jatkuva  Jatkuva  Jatkuva  Jatkuva | Ympäristöasiantuntija  Kaikki työntekijät  Hiippakuntasihteerit, koulutus- ja viestintäsihteeri  Kaikki työntekijät  Koulutus- ja viestintäsihteeri  Hiippakuntasihteerit, koulutus- ja viestintäsihteeri |

## 15. YHTEENVETO

Ympäristöohjelman tavoitteiden asettelun pohjana on tuomiokapitulin toiminnoista laadittu ympäristökartoitus 2017 sekä edeltävän kauden ympäristöohjelma ja sen tavoitteet. Tässä ohjelmassa pyritään korjaamaan katselmuksessa havait­tuja puutteita, toteuttamaan viime kaudella toteutumatta jääneitä tavoitteita sekä kehittämään entisestään hyviä ympäristökäytäntöjä. Ta­voitteena on saavuttaa ympäristöasioiden huomioimisesta vakiintunut käytäntö, missä ollaan kuluneen ympäristödiplomikauden aikana päästy jo hyvään vauhtiin. Ympäris­töasiat pyritään huomioimaan lä­päisevästi koko tuomiokapitulin toiminnassa ympäristö­diplomin käsikirjan 2012 edellyttämällä tavalla.

Tärkeänä tavoitteena tuomiokapitulin ympäristöohjelmassa on seurakuntien kristillisen ympäristökasvatuksen tukeminen läpäisevästi hiippakunnan tilaisuuksissa. Tämän tavoitteen kautta tuomiokapitulin ympäristöasioiden vaikuttavuus voi moninker­taistua. Myös kirkon ilmasto-ohjelmassa kehotetaan tuomiokapituleja liittämään seura­kuntien ympäristökasvatuksen tukemisen ja edistämisen pysyväksi osaksi hiippakunnan koulutus- ja kehittämistoimintaa.

Kirkon ilmasto-ohjelmassa kehotetaan tuomiokapituleja ottamaan piispantarkastusten yh­teydessä esille seurakuntien toimet ilmastonmuutoksen hillitsemiseksi ja puutteita havait­taessa suosittelemaan seura­kunnille ympäristödiplomin hank­kimista. Tu­run arkkihiippakunnan tuomiokapitulin piispantarkastusten yhteydessä ympäristöasioita on pidetty esillä jo pitkään ja tätä käytäntöä jatketaan kehittäen käytössä olevaa ympäristökysymysten lomaketta.

Keskeinen kysymys hiippakunnan ympäristötyön kehittä­misessä on sen miettiminen, miten yhä useamman seurakunnan saisi haastettua mukaan. Vaikka seurakunta ei hankkisikaan ympäristödiplomia lähiaikoina, niin ympäristöasioiden hoito kuuluu jokaisen seurakunnan perustehtävään. Siksi rohkaisuun ja tukemiseen tarvittaisiin uusia konkreettisia toimintamalleja ja hyviä käytänteitä jaettavaksi.

Tällainen toimintamalli voisi olla seurakunnan ympäristövastuullisuuden askeleet, minkä kehittäminen on alkavan ympäristödiplomikauden tärkeänä tavoitteena. Toimintamallin ensimmäisenä askeleena voisi olla 10 ympäristötekoa seurakunnassa. Askeleissa huomioidaan ympäristödiplomin minimikriteerit ja lisäpisteet ja näiden kehitettävien askeleiden myötä seurakuntia tuetaan samalla ympäristödiplomin hakemiseen ja ylläpitämiseen.

Tuomiokapituli pystyy välillisesti vaikuttamaan paitsi ympäristökasvatuksen, mutta myös esimerkiksi viestinnän, paperittomuuteen ohjaavien käytänteiden sekä tilaisuuksien logistiikan ja tarjoiluiden miettimisen kautta laajemmin hiippakunnan alueella sekä olemaan hyvä esimerkki muille tuomiokapituleille ympäristödiplomiin sitoutumisesta. Tuomiokapitulin ympäristöohjelman tavoitteet tarkistetaan vuosittain, vaikka ympäristöohjelma onkin voimassa viiden vuoden ajan. Tavoitteiden tarkistaminen ja toteutumisen raportointi on keskeistä, jotta ympäristöohjelman tavoitteet realisoituvat.

**Liite 1.** **TURUN ARKKIHIIPPAKUNNAN TUOMIOKAPITULIN**

** YMPÄRISTÖPERIAATTEITA TYÖNTEKIJÖILLE**

Turun arkkihiippakunnan tuomiokapituli on ensimmäisenä tuomiokapitulina laatinut itsel­leen ympäristökartoituksen sekä ympäristöohjelman, jonka toteuttamiseen johtoryhmä on sitoutunut. Ympäristöasioiden hoito on kaikkien työntekijöiden yhteinen asia, jolloin jokainen toimii omassa työs­sään ympäristöohjelman tavoitteiden mukaisesti. Ympäris­töasioiden huomioimisesta pyritään tekemään kaikkia työntekijöitä yhdistävä tekijä, joka koe­taan myönteisenä mahdollisuutena velvollisuuden sijaan.

**Muistilista jokaiselle työntekijälle arjen pieniin ekotekoihin:**

* Laitan laitteet päälle vasta, kun niitä tarvitsen.
* Sammutan huoneesta valot ja tietokoneen näytön kokousten ja ruokatuntien ajaksi.
* Kotiin lähtiessäni muistan sammuttaa kaikki sähkölaitteet huoneestani ja lähtiessäni toimistolta viimeisenä tarkastan, että valot on kaikkialta sammutettu.
* Tehdessäni hankintoja valitsen ympäristön kannalta hyvän vaihtoehdon (esim. ympäris­tömerkityt tuotteet, A-energialuokan laitteet, isommat pakkaukset, vähän pa­katut tuotteet, muovi- ja mikromuovin välttäminen).
* Tarjoiluja valmistaessani noudatan tarjoilujen ympäristöperiaatteita (liite 2).
* Lajittelen jätteet oman työpisteeni ja yhteisten tilojen lajitteluastioiden ja –ohjeiden mukaisesti pyrkien vähentämään tuotetun jätteen määrää.
* Suosin julkisia sekä kimppakyytejä aina, kun mahdollista.
* Suosin hyötyliikuntaa työmatkoilla ja työpäivän siirtymisissä mahdollisuuksien mu­kaan (esim. kävelen/pyöräilen töihin/ruokatunnille/Helsingin rautatieasemalta Kirkon talolle).
* Vältän turhia tulosteita ja suosin kaksipuoleisia- ja vihkotulosteita.

**Liite 2.** **TURUN ARKKIHIIPPAKUNNAN TUOMIO­­KAPITULIN YMPÄRISTÖPERIAATTEITA TARJOILUISSA**

Arvoisa yhteistyökumppanimme. Turun arkkihiippakunnan tuomiokapi­tuli haluaa kaikessa toiminnassaan ottaa huomioon ympäristöasiat. Myös Kirkon ilmasto-ohjelma ja ympäristödiplomi haastavat siihen.

**Tarjoilujen osalta arvostamme seuraavia asioita:**

* lähellä tuotettuja ja kotimaisia raaka-aineita ja elintarvikkeita
* ympäristömerkittyjä tuotteita (mm. Joutsen, luomu, Reilu kauppa),
* terveellisiä ja ravitsemussuositusten mukaisia ruokia
* paljon vihanneksia, juureksia, hedelmiä ja marjoja sisältäviä ruokia sekä kasvisruokavaihtoehtoa
* vähän jalostettuja aitoja makuja ja tuotteita (lisäaineiden ja geenimanipuloitujen tuotteiden välttäminen, sesongin mukais­ten kasvisten ja marjojen suosiminen)
* vähän jätettä tuottavia ruoanvalmistusketjuja (vähän pakattujen tuotteiden suosimi­nen, kertakäyttöastioiden välttäminen, muovin ja mikromuovin välttäminen)
* mahdollisimman pientä ruokahävikkiä

**Kiitos, että yhdessä voimme suosia ympäristöstä välittäviä** **toimintatapoja!**